**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 10.11.2018, ora 8.00 – 11.11.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.11.2018, ora 7.00**

**RÂURI**

Debitele au fost în general staționare, exceptând cursul inferior al Timișului, unde au fost în ușoară scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior și mijlociu al Moldovei, cursul superior al Trotușului, cursurile mijlocii ale Siretului și Bistriței şi mai mici (10-30% din mediile multianuale lunare) pe râurile: Tur, Lăpuș, Moravița, Nera, Cerna, Bârlad, Jijia, pe unii afluenţi din bazinele hidrografice Crișul Negru (Valea Roșie, Holod, Teuz), Crișul Alb (Bănești, Sighișoara), Mureș (Luț, Comlod, Vișa, Secaș, Râul Mare, Râul Galben), Jiu (Jaleş, Coşuştea) şi bazinul superior al Argeşului (R. Doamnei, Vâlsan, Argeşel).

Nivelurile pe râuri la staţiile hidrometrice se situează sub **COTELE DE ATENŢIE**.

Debitele vor fi în general staționare.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 10.11 – 11.11.2018 a fost în scădere, având valoarea de 3.500 m3/s, sub media multianuală a lunii noiembrie (4.650 m3/s).

În aval de Porţile de Fier debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

Debitul la intrarea în ţară (secţiunea Baziaş) va fi în scădere (3.300 m3/s).

În aval de Porţile de Fier debitele vor fi în scădere pe sectorul Gruia – Oltenița şi în creştere pe sectorul Călărași – Tulcea.

**2.** **Situaţia meteorologică în intervalul 10.11.2018, ora 8.00 – 11.11.2018, ora 6.00**

**ÎN ŢARĂ**

Vremea a fost în general frumoasă, iar din punct de vedere termic, mai caldă decât în mod obișnuit, în cea mai mare parte a țării. Cerul a fost variabil, mai mult senin în cursul zilei în sud și în sud-est, iar noaptea în majoritatea regiunilor, exceptând bună parte din Moldova unde, au apărut nori cu plafon inferior scăzut, de tip stratiform. Vântul a suflat slab și moderat. Temperaturile maxime s-a încadrat între 5 grade la Turda și Blaj și 19 grade la Oravița, Reșița, Lugoj și Ștei. A fost ceață, îndeosebi în zonele joase de relief, local în Transilvania, pe arii restrânse în Maramureș și izolat în restul teritoriului, mai ales în primele ore ale zilei și din nou în cursul nopții. La ora 06, valorile termice erau cuprinse între -9 grade la Miercurea Ciuc și 11 grade la Sulina, Moldova Nouă, Șiria și Dumbrăvița de Codru.

*OBSERVAȚII: începând de ieri, de la ora 06, au fost în vigoare 30 de mesaje de atenționare - cod galben - pentru fenomene meteorologice periculoase imediate, emise după cum urmează: 10 de către SRPV Sibiu, 7 de SPV Cluj-Napoca, câte 4 de SRPV Bacău și SRPV Timișoara, 2 de către SRPV Constanța, 2 de CNPM București pentru Muntenia și 1 de către SRPV Craiova.*

**LA BUCUREŞTI**

Vremea a fost predominant frumoasă, răcoroasă la începutul zilei și mai caldă decât în mod obișnuit la această dată, în orele amiezii. Cerul a fost variabil spre mai mult senin, iar vântul a suflat slab până la moderat. Temperatura maximă a fost de 16 grade la toate stațiile meteorologice, iar la ora 06 se înregistrau -1 grad la Băneasa, 2 grade la Afumați și 3 grade la Filaret.

**3. Prognoza meteorologică în intervalul 11.11.2018, ora 8.00 – 12.11.2018, ora 8.00**

**ÎN ŢARĂ**

Vremea va continua să fie caldă pentru această dată în cea mai mare parte a țării, cu precădere la orele amiezii. Cerul va fi variabil, exceptând regiunile estice și de sud-est unde, local, îndeosebi în primele ore ale și pe arii mai extinse noaptea, va fi nebulozitate joasă de tip stratiform, asociată trecător și izolat, spre sfârșitul intervalului, cu burniță sau ploaie slabă. Vântul va sufla slab până la moderat. Temperaturile maxime vor fi cuprinse, în general, între 9 și 19 grade, iar cele minime între -1 și 10 grade, mai scăzute în depresiunile Carpaților Orientali, până spre -7...-6 grade. Local, îndeosebi dimineața și noaptea, în zonele joase de relief, va fi ceață.

**LA BUCUREŞTI**

Vremea va fi mai caldă decât în mod obișnuit, cu precădere la orele amiezii. Cerul va fi variabil, cu nori joși sau ceață, noaptea. Vântul va sufla în general slab. Temperatura maximă se va situa în jurul valorii de 17 grade, iar cea minimă va fi de 3...5 grade.

***II. CALITATEA APELOR***

**Administrația Națională ”Apele Române”** revine, in data de 10.11.2018, cu rezultatele analizelor fizico-chimice efectuate de laboratorul de calitatea apei SGA Suceava la probele de apa prelevate de pe raul Suceava, din urmatoarele sectiuni:

1. rau Suceava - aval evacuare ACET SA, pod Tisauti;

2. rau Suceava - amonte 400 m statie epurare ACET Suceava.

Sect. pH O2 diz. CCOCr Amoniu Azotiti Azotati Azot total Fosfor total

 (unit pH) (mgO2/l) (mgO2/l) (mgN/l) (mgN/l) (mgN/l) (mgN/l) (mgP/l)

 1. 8,1 10,37 17,95 1,179 0,033 1,243 2,866 0,1

 2. 8,3 11,67 17,06 0,031 0,010 0,791 1,497 0,059

Sect. Mat.susp. Conductivitate

 (mg/l) (µS/cm)

 1. 14,3 588

 2. 4,5 561

Apele raului Suceava se incadreaza in starea normala de calitate. SGA Suceava supravegheaza fenomenul.

***III. CALITATEA MEDIULUI***

1. **În domeniul aerului**

Nu s-au înregistrat evenimente deosebite.

**2. În domeniul solului şi vegetaţiei**

Nu s-au înregistrat evenimente deosebite.

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **DIRECȚIA DE COMUNICARE**